OKRESNÁ PROKURATÚRA BANSKÁ BYSTRICA 
Partizánska cesta 1, 975 63 Banská Bystrica 1	

Číslo: 1 Pv 511/15/6601	Banská Bystrica 12.05.2016 
EEČ: 2-45-74-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Banská Bystrica
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX 
	dátum narodenia: XXXXX 
	miesto narodenia: XXXXX  
	trvalé bydlisko: XXXXX 
	väzba: nie  
ktorý je stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

na tom skutkovom základe že:
dňa 02.07.2015 v čase približne o 22.00 h v obci Vlkanová, ul. Továrenská 209/13, v byte na 6. poschodí po predchádzajúcom slovnom konflikte fyzicky napadol poškodeného XXXXX, nar. XXXXX tak, že ho v kuchyni oboma rukami sotil do hrude, následkom čoho poškodený spadol na bicykel opretý o stenu, kde ho obvinený minimálne štyrikrát udrel päsťami rúk do hlavy a tela a niekoľkokrát ho kopol do hlavy a hrudníka, čím mu spôsobil pomliaždenie tváre, tržnú ranu na ľavej ušnici, vylomenie dolného hryzáka, pomliaždenie bedrovej chrbtice, pomliaždenie pravého ramena a predlaktia a pomliaždenie III. prsta pravej ruky, ktoré zranenia si vyžiadali dobu liečenia po dobu 30 dní. 
Podľa §216 odsek 2 Trestného poriadku je určená skúšobná doba pre obvineného nasledovne:
1.	XXXXX, dátum narodenia: XXXXX  
	24 mesiacov
  
Podľa § 216 ods. 3 Tr. por. sa obvinenému ukladá povinnosť uhradiť poškodenému XXXXX, nar. XXXXX, trvalým bydliskom XXXXX, XXXXX 6027/15 náhradu škody vo výške 943,80 € v zmysle  dohody o náhrade škody uzavretej medzi obvineným a poškodeným dňa 13.04.2016.
Podľa § 216 ods. 3 Tr. por. sa obvinenému ukladá povinnosť uhradiť poškodenému Všeobecnej zdravotnej poisťovni,a.s., krajská pobočka XXXXX, Skuteckého 20 náhradu škody vo výške 101,62 € v zmysle dohody o náhrade škody uzavretej medzi obvineným a poškodenou dňa 13.04.2016.  
Odôvodnenie:
Uznesením  povereného príslušníka OOPZ  XXXXX-západ pod ČVS:ORP – 1082/OZ-BB-2015 z 15.12.2015 bolo  podľa § 206 ods. 1 Tr. por. vznesené obvinenie  XXXXX za prečin ublíženia na zdraví podľa § 156 ods. 1 Trestného  zákona,  ktorého sa dopustil na tom skutkovom základe, ako je uvedené vo výrokovej časti uznesenia.

V priebehu skráteného vyšetrovania boli k veci vypočutí - obvinený XXXXX, svedok-poškodený XXXXX, svedkyňa-poškodená XXXXX a znalec XXXXX. 

Z výpovede obvineného vyplýva, že sa ku skutku v plnej miere priznáva. Je mu to veľmi ľúto, jeho konanie ho veľmi mrzí, pričom nikdy predtým nič také neurobil. Nie je žiadny bitkár a problémy takto nerieši. Bolo to  skratové konanie, ktoré pramenilo z toho, že nemal kde prespať, bol unavený a nervózny. V budúcnosti sa bude takéhoto konania určite vyvarovať. Škodu, ktorú spôsobil je ochotný uhradiť.

Svedok-poškodený XXXXX uviedol, že od obvineného žiada náhradu škody spôsobenú trestným činom v celkovej výške 943,80 €, ktorá škoda spočíva z náhrady škody za bolesť stanovená znalcom z odboru zdravotníctva a svedkyňa-poškodená XXXXX vo výške 101,92€ €, ktorá škoda vznikla poisťovni v súvislosti s ich poistencom XXXXX za poskytnutú zdravotnú starostlivosť.

Dňa 14.03.2016 bol Okresnej prokuratúre v Banskej Bystrici v uvedenej trestnej veci doručený návrh povereného príslušníka na podanie obžaloby.

 V zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol  14.03.2016 dozorujúcou prokurátorkou udelený súhlas na vykonanie mediácie a spisový materiál bol s príslušným pokynom zaslaný mediačnej a probačnej úradníčke na Okresný súd v Banskej Bystrici.

Dňa 20.04.2016 bola mediačnou úradníčkou tunajšieho okresného súdu predložená správa o výsledku mediácie. Obvinený v  rámci mediácie vyhlásil, že spáchal skutok, pre ktorý je stíhaný a svoje konanie úprimne oľutoval. Škodu, ktorú spôsobil je ochotný uhradiť v splátkach. Následne bola dňa 13.04.2016 uzatvorená dohoda o náhrade škody medzi obvineným  XXXXX a poškodenými XXXXX a XXXXX.

Vykonaným dokazovaním v prípravnom konaní bolo preukázané, že obvinený svojím konaním naplnil všetky zákonné znaky skutkovej podstaty prečinu ublíženia na zdraví podľa § 156 ods. 1 Trestného zákona.

Obvinený v rámci prípravného konania vyhlásil, že skutok, ktorý mu je kladený za vinu spáchal. Toto vyhlásenie urobil slobodne, vážne, zrozumiteľne a určito. Konanie oľutoval. 

Podľa § 156 ods. 1 Tr. zák. sa prečinu ublíženia na zdraví dopustí ten, kto inému úmyselne ublíži na zdraví. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Pavlina Zlochová 
prokurátorka